Covid-19-statistieke: Meer as 13 000 nuwe gevalle(Argieffoto: Unsplash) Suid-Afrika se positiwiteitskoers vir Covid-19 staan tans op 23,7% en 13 155 nuwe gevalle van die koronavirus is deur die Nasionale Instituut vir Oordraagbare Siektes (Nios) bevestig. Daar was teen Sondagaand 117 114 aktiewe gevalle van die virus. Tot dusver het altesame 1 823 319 mense positief vir Covid-19 getoets en 55 593 toetse vir die virus is in die voorafgaande 24 uur gedoen. Altesame 1 647 503 mense het reeds van die virussiekte herstel. Nog 112 Covid-19-verwante sterftes is bevestig, wat die algehele sterftesyfer op 58 702 te staan bring. Die meeste nuwe gevalle is steeds in Gauteng (66%), gevolg deur die Wes-Kaap (6%). Die provinsies word gevolg deur Noordwes (6%), KwaZulu-Natal (4%), Mpumalanga (4%), die Oos-Kaap (3%), die Vrystaat (3%), Limpopo (3%) en die Noord-Kaap (2%). Nuwe gevalle: Nog 611 mense is sedert die vorige verslag in hospitale landwyd opgeneem.